Sekretarijat za lokalnu samoupravu i saradnju sa civilnim društvom Glavnog grada, na osnovu člana 113 stav 1 Zakona o lokalnoj samoupravi ("Službeni list Crne Gore", br. 02/18, 34/19, 38/20, 50/22, 84/22), člana 5 stav 1 tačka 5 Odluke o organizaciji i načinu rada uprave Glavnog grada ("Službeni list Crne Gore - opštinski propisi", broj 38/18, 43/18, 10/20, 36/21, 05/22, 30/23 i 42/23) i Odluke gradonačelnice Glavnog grada o pokretanju postupka za popunu radnog mjesta **Načelnik/ca Službe komunalne policije Glavnog grada Podgorica** broj 01-100/24-2249 od 22.03.2024.godine, objavljuje

**J A V N I K O N K U R S**

Za popunu radnog mjesta u Službi komunalne policijeGlavnog grada Podgorica:

**Načelnik/ca Službe komunalne policije, 1 izvršilac/teljka na vrijeme od 5 godina.**

Uslovi za zasnivanje radnog odnosa:

- crnogorsko državljanstvo;

- navršenih 18 godina života;

- zdravstvena sposobnost za obavljanje poslova radnog mjesta;

- propisani nivo kvalifikacije obrazovanja;

- položen stručni ispit za rad u državnim organima;

- da nije osuđivan za krivično djelo koje ga čini nedostojnim za rad u državnom organu.

Posebni uslovi:

* VII1 nivo kvalifikacije obrazovanja;
* fakultet iz oblasti društvenih nauka;
* najmanje 5 godina radnog iskustva na poslovima rukovođenja iz oblasti djelokruga poslova komunalne policije, komunalne inspekcije, policije, agencije za nacionalnu bezbjednost i organa državne uprave nadležnog za unutrašnje poslove ili najmanje 8 godina radnog iskustva na istim ili sličnim poslovima koji zahtijevaju samostalnost u radu;
* položen ispit za vršenje poslova komunalne policije;
* psihofizičke sposobnosti za vršenje poslova komunalne policije.

Dokumenta (original ili ovjerene kopije) koja podnosi kandidat/kinja su:

* prijava na slobodno radno mjesto, u kojoj se navodi JMBG i saglasnost sa obradom ličnih podataka u svrhu sprovođenja konkursa za popunu radnog mjesta (obrazac prijave na sajtu www.podgorica.me);
* CV;
* dokaz o završenom nivou kvalifikacije obrazovanja;
* uvjerenje o položenom stručnom ispitu za rad u državnim organima **(radni odnos može zasnovati i lice bez položenog stručnog ispita, pod uslovom da isti položi u roku od jedne godine od dana zasnivanja radnog odnosa);**
* uvjerenje ili potvrda o potrebnom radnom iskustvu u nivou kvalifikacije obrazovanja;
* uvjerenje o psihofizičkoj sposobnosti za vršenje poslova komunalne policije;
* potvrda o položenom ispitu za vršenje poslova komunalne policije;
* ovjerena fotokopija biometrijske lične karte (**da** **ovjerena kopija nije starija od 6 mjeseci**).

Dokumenta koja pribavlja javnopravni organ po službenoj dužnosti:

* uvjerenje da kandidata/kinje nije osuđivan/a za krivično djelo koje ga/je čini nedostojnim za rad u državnom organu.

Provjera kompetencija, znanja i sposobnosti kandidata/kinje izvršiće se u roku od 30 dana od dana sačinjavanja liste kandidata koji ispunjavaju uslove konkursa, o čemu će se kandidati obavijestiti preko internet stranice Glavnog grada najkasnije 5 dana prije provjere shodno Uredbi o kriterijumima i bližem načinu sprovođenja provjere znanja, sposobnosti, kompetencija i vještina za rad u državnim organima ("Službeni list Crne Gore", broj 50/18).

Prijavu i CV sa dokumentacijom kandidat/kinja podnosi u originalu ili ovjerenoj kopiji, preko arhive Glavnog gradauUl. Njegoševa 20 u zatvorenoj koverti, u roku od 20 dana od dana objavljivanja javnog konkursa na adresu**:**

**Glavni grad Podgorica – Sekretarijat za lokalnu samoupravu i saradnju sa civilnim društvom, Ul. Vuka Karadžića 16 - Podgorica, sa naznakom za: Javni konkurs – radno mjesto na koje se kandidat prijavljuje.**

Kontakt osoba:

Milena Tošić, tel. 020/447-189.